01001200506980004 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 157 
Επιτελείο Υπουργού Εθνικής Άμυνας. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 9 παρ. 4 του Ν.2292/95 ΙΟργά- 
νωση και λειτουργία Υπουργείου Εθνικής Αμυνας, διοίκηση 
και έλεγχος των Ενόπλων Δυνάμεων και άλλες διατάξεις 1 
(ΦΕΚΑ', 35). 

β. Τις διατάξεις του ΑΝ 1562/1950 «Περί ιδρύσεως υπηρε¬ 
σίας Εφέδρωνπαράτω Υπουργείω Εθνικής Αμύνης» (ΦΕΚΑ', 
254) 

γ. Τις διατάξεις του άρθρου 29 Α Ν. 1558/1985, που προ¬ 
στέθηκε με το άρθρο 27 Ν. 2081/1992, όπως αντικαταστάθη- 
κε από το άρθρο 1 παρ. 2 Ν. 2469/1997. 

δ. Το γεγονός ότι από τις διατάξεις του παρόντος διατάγ¬ 
ματος δεν προκαλείται πρόσθετη επιβάρυνση σε βάρος του 
κρατικού προϋπολογισμού. 

ε. Την με αριθμό 224/1998 γνωμοδότηση του Συμβουλίου 
της Επικράτειας, μετά από πρόταση του Υπουργού Εθνικής 
Αμυνας, αποφασίζουμε: 

ΚΕΦΑΛΑΙΟ Α 

Οργάνωση-Διάρθρωση-Σύνθεση 
Αρθρο 1 

Οργάνωση-Υπαγωγή 

1. Το Επιτελείο Υπουργού Εθνικής Αμυνας (ΕΠΥΕΘΑ) είναι 
οργανική (υπηρεσιακή) μονάδα με την οποία υποβοηθούνται 
στην άσκηση των κατά νόμο αρμοδιοτήτων τους ο Υπουργός 
και οι Υφυπουργοί κατά το ειδικότερα οριζόμενα στα επόμε¬ 
να άρθρα. 

2. Το Επιτελείο ΥΕΘΑ ασκεί όλες τις αρμοδιότητες του σε 
στενή συνεργασία με τις οικείες υπηρεσίες των 
ΓΕΕΘΑ, ΓΕΣ, ΓΕΝ, ΓΕΑ. 

3. Το Επιτελείο ΥΕΘΑ υπάγεται στον Υπουργό Εθνικής Ά¬ 
μυνας, ο οποίος με αυτό χαράσσει, τις από το νόμο προβλε- 
πόμενες, κατευθυντήριες γραμμές της αμυντικής πολιτικής. 
Αποτελεί δετό όργανο με το οποίο πραγματοποιείται ο στρα¬ 
τηγικός σχεδιασμός και ο προγραμματισμός των αρμοδιοτή¬ 
των του Υπουργείου Εθνικής Άμυνας. 

4. Το Επιτελείο ΥΕΘΑ είναι οργανωμένο σε διευθύνσεις και 
τμήματα, τις δραστηριότητες των οποίων συντονίζει ο επικε¬ 
φαλής Γ ενικός Διευθυντής ταυ.Οι τοποθετήσεις και οι εν γέ- 
νει μεταβολές του προσωπικού γίνονται με τις πάγιες διατά¬ 
ξεις.Ο κατά το άρθρο 7 του παρόντος καταρτιζόμενος προϋ¬ 


πολογισμός του Υπουργείου Εθνικής Άμυνας διαλαμβάνει 
περίτου Επιτελείου ΥΕΘΑ οικείο τμήμα.Το Επιτελείο ΥΕΘΑ υ¬ 
ποστηρίζεται από Μονάδα Υποστήριξης με σύνθεση και ορ¬ 
γάνωση, όπως καθορίζονται στους σχετικούς Πίνακες Οργά¬ 
νωσης Υλικού (ΠΟΥ). 

Αρθρο 2 
Διάρθρωση 

1. Το ΕΠΥΕΘΑ αποτελείται από: 
α. Το Γ ενικό Διευθυντή 
β. Τον Αναπληρωτή Γενικό Διευθυντή 
γ. Τη Διεύθυνση Σχεδιάσεως Συστημάτων Ανθρώπινου Δυ¬ 
ναμικού (ΔΣΣΑΔ) 

δ. Τη Διεύθυνση Αμυντικού Σχεδιασμού , Προγραμματι¬ 
σμού και Προϋπολογισμού (ΔΑΣΠΠ). 
ε. Τη Διεύθυνση Οικονομικού (ΔΟΙ) 
στ.Τη Διεύθυνση Στρατηγικών Μελετών (ΔΣΜ) 
ζ. Τη Διεύθυνση Διεθνών Σχέσεων (ΔΔΣ) 
η. Τη Διεύθυνση Κοινωνικών Δραστηριοτήτων και Δημό¬ 
σιων Σχέσεων (ΔΚΔΔΣ) 

θ. Τη Διεύθυνση Ερευνας και Τεχνολογίας (ΔΕΤ) 
ι. Τη Νομική Υπηρεσία 

ια. Τη Διεύθυνση Εφέδρων, Πολεμιστών, Αναπήρων, Θυ¬ 
μάτων, Αγωνιστών (ΔΕΠΑΘΑ) 
ιβ. Τη Γραμματεία 

ιγ. Το Τμήμα Οικονομικών Επιθεωρήσεων (ΤΟΕ) 
ιδ. Το Γραφείο Γενικού Διευθυντή 
ιε. Μονάδα Υποστήριξης 

2. Κάθε Διεύθυνση αποτελείται από δύο ή περισσότερα 
Τμήματα και κάθε Τμήμα αποτελείται από ένα ή περισσότερα 
Γραφεία. 

3. Η γενική διάρθρωση του ΕΠΥΕΘΑ φαίνεται στο συνημ¬ 
μένο οργανόγραμμα. 

Αρθρο 3 
Σύνθεση 

1. Το Επιτελείο στελεχώνεται από στρατιωτικό και πολιτικό 
προσωπικό και από τους τρεις Κλάδους των Ενόπλων Δυνά¬ 
μεων, καθώς και των Κοινών Σωμάτων, με προσόντα που α- 
νταποκρίνονται στη φύση του έργου και τη λειτουργικότητα 
κάθε Διεύθυνσης. 

2. Η τοποθέτηση του στρατιωτικού και πολιτικού προσωπι¬ 
κού του ΕΠΥΕΘΑ γίνεται κατά τις πάγιες κείμενες διατάξεις. 
Μπορεί επίσης να αποσπάται στο ΕΠΥΕΘΑ προσωπικό άλ¬ 
λων Υπουργείων , οργανισμών και νομικών προσώπων του 

ευρύτερου δημόσιου τομέα ειδικής επιστημονικής κατάρτι¬ 
σης και ανάλογης εμπειρίας. 

3. Ο Γενικός Διευθυντής και ο Αναπληρωτής Γενικός Διευ¬ 
θυντής επιλέγονται από τον Υπουργό Εθνικής Άμυνας και, ε¬ 
άν μεν είναι μόνιμοι πολιτικοί υπάλληλοι πρεπει να έχουν τα 
προσόντα των ανωτέρω βαθμών, με ανάλογη προς το αντι¬ 
κείμενο εμπειρία, εάν δε είναι στρατιωτικοί πρέπει να είναι α¬ 
νώτατοι αξιωματικοί εν ενεργεία. 

4. Ως Διευθυντές των Διευθύνσεων του Επιτελείου ΥΕΘΑ 
τοποθετούνται εν ενεργεία αξιωματικοί ή μόνιμοι πολιτικοί υ¬ 
πάλληλοι, οι οποίοι, πλέον των απαιτουμένων, κατά τις δια¬ 
τάξεις του παρόντος, προσόντων για το στρατιωτικό και πο¬ 
λιτικό προσωπικό του Επιτελείου ΥΕΘΑ, απαιτείται να έχουν 
εξειδικευμένες γνώσεις στα αντικείμενα αρμοδιότητας της 
Διεύθυνσης που προίστανται. 

5. Το προσωπικό του ΕΠΥΕΘΑ απαιτείται να έχει τα ακό¬ 
λουθα προσόντα, τα οποία δεν είναι υποχρεωτικά γιατο προ¬ 
σωπικό της Γενικής Γραμματείας: 

α. Στρατιωτικό Προσωπικό 

(1) Οιτοποθετούμενοιστο Επιτελείο ΥΕΘΑ Αξιωματικοί, α¬ 
ναλογίας με το βαθμό τους, πρέπει να είναι απόφοιτοι της 
Σχολής Εθνικής Άμυνας ή της Ανώτατης Σχολής Πολέμου 
του Κλάδου τους ή ισότιμης Σχολής της αλλοδαπής ή κάτο¬ 
χοι πτυχίου ΑΕΙ ημεδαπού ή ισοτίμου της αλλοδαπής, συνα¬ 
φούς προς το αντικείμενό τους ειδικεύσεως. 

(2) Να γνωρίζουν σε ικανοποιητικό βαθμό μία από τις γλώσ¬ 
σες της Ευρωπαϊκής Ενωσης. 

(3) Να έχουν διετή τουλάχιστον επιτελική προϋπηρεσία 
στο ΓΕΕΘΑ ή στα Γενικά Επιτελεία (ΓΕ) των Κλάδων τους ή 
σε συμμαχικά επιτελεία. 

β. Πολιτικό Προσωπικό 

Πενταετή (5) προϋπηρεσία σε αντίστοιχη υπηρεσία ΓΕ ή 
σπουδές στο αντικείμενο της Διεύθυνσης που πρόκειται να 
τοποθετηθούν. 

6. Για τη στελέχωση του Επιτελείου ΥΕΘΑ, ιδρύονται οι πα¬ 
ρακάτω θέσεις, οι οποίες καταργούνται αντίστοιχα από τα 
Γ ενικά Επιτελεία: 

α. Στρατιωτικό Προσωπικό 

Πέντε (5) Ταξιάρχων ή αντιστοίχων 

Τεσσάρων (4) Συνταγματαρχών ή αντιστοίχων 

Δέκα εννιά (19) Αντισυνταγμσταρχών ή αντιστοίχων 

Τριών (3) Ταγματαρχών ή αντιστοίχων 

Οκτώ (8) κατωτέρων Αξιωματικών 

β. Πολιτικό Προσωπικό 

Είκοσι πέντε (25) ΠΕ Διοικητικού Οικονομικού 

Έξι (6) ΠΕ Κοινωνικών Επιστημών 

Δύο (2) ΠΕ Μηχανικών 

Πέντε (5) Επιχειρησιακών Ερευνητών 

Δέκα πέντε (15) Ειδικού Επιστημονικού Προσωπικού 

Έντεκα (11) ΤΕ Διοικητικού Λογιστικού 

Ένας (1) ΤΕ Πληροφορικής 

Είκοσι (20) ΔΕ Διοικητικού Οικονομικού 

7. Ο Κανονισμός Οργάνωσης και Λειτουργίας του Επιτε¬ 
λείου ΥΕΘΑ και η περιγραφή καθηκόντων του προσωπικού 
καθορίζονται με Υπουργικές Αποφάσεις μετά από γνώμητου 
ΣΑΜ. 

8. Η σύνθεση του προσωπικού του Επιτελείου καθορίζεται 
στον ισχύοντα Πίνακα Οργάνωσης και Υλικού (ΠΟΥ) του Ε¬ 
ΠΥΕΘΑ . 

ΚΕΦΑΛΑΙΟ Β' 

Αρμοδιότητες 
Αρθρο 4 

Γενικός Διευθυντής 

1. Ο Γενικός Διευθυντής του ΕΠΥΕΘΑ ορίζεται για χρονική 
διάρκεια δύο ετών που μπορεί να παραταθεί κατά ένα έτος 


και είναι ο κύριος σύμβουλος του Υπουργού και των Υφυ¬ 
πουργών στα θέματα αρμοδιότητας του Επιτελείου. 

2. Ο Γενικός Διευθυντής κατευθύνει τις ενέργειες και συ¬ 
ντονίζει τις δραστηριότητες των διευθύνσεων και τμημάτων 
του ΕΠΥΕΘΑ , σύμφωνα με τις εκάστοτε εντολές του Υπουρ¬ 
γού. Προσυπογράφει όλα τα έγγραφα του ΕΠΥΕΘΑ που υ¬ 
πογράφουν ο Υπουργός και οι Υφυπουργοί και έχει την ευ¬ 
θύνη για την εύρυθμη λειτουργία του Επιτελείου. 

3. Στο Γενικό Διευθυντή υπάγονται απευθείας: 
α. Η Νομική Υπηρεσία 

β. Το Τμήμα Οικονομικών Επιθεωρήσεων 
γ. Η ΔΕΠΑΘΑ 

δ. Το Γ ραφείο Γ ενικού Διευθυντή 
Αρθρο 5 

Αναπληρωτής Γ ενικός Διευθυντής 
Ο Αναπληρωτής Γ ενικός Διευθυντής: 
α, Είναι ο άμεσος βοηθός και σύμβουλος του Γ ενικού Διευ¬ 
θυντή στην εκτέλεση των καθηκόντων του. 

β. Μετέχει στη διαδικασία λήψης των αποφάσεων του Ε¬ 
ΠΥΕΘΑ ως ενδιάμεσο κλιμάκιο μεταξύ Γενικού Διευθυντή και 
των Διευθύνσεων του ΕΠΥΕΘΑ, με την επιφύλαξη του άρ¬ 
θρου 4 παρ. 3 του παρόντος. 

γ. Αναπληρώνει το Γενικό Διευθυντή σε περίπτωση απου¬ 
σίας ή κωλύματος του. 

δ. Στον Αναπληρωτή Γενικό Διευθυντή είναι δυνατόν να εκ¬ 
χωρούνται αρμοδιότητες με απόφαση του Υπουργού Εθνι¬ 
κής Άμυνας. 

Αρθρο 6 

Διεύθυνση Σχεδιάσεως Συστημάτων 
Ανθρώπινου Δυναμικού (ΔΣΣΑΔ) 

1, Είναι το όργανο που εισηγείται προς τον ΥΕΘΑ κατευθυ¬ 
ντήριες οδηγίες για τη διαμόρφωση πολιτικής σχετικά με τη 
σχεδίαση δομής-οργάνωσης των Ενόπλων Δυνάμεων, κα¬ 
θώς και τη σχεδίαση συστημάτων χρησιμοποίησης στρατιω- 
τικού-πολιτικού προσωπικού. 

2. Η ΔΣΣΑΔ περιλαμβάνει πέντε (5) Τμήματα 

α. Τμήμα Σχεδίασης Συστημάτων Οργάνωσης - Σύνθεσης 
Δυνάμεων 

Μελετά και εισηγείται επί της πολιτικής της αναφερόμενης 
στην οροφή και οργάνωση των Ενόπλων Δυνάμεων ως και 
στην επιστράτευση. Σχεδιάζει επίσης συστήματα διοίκησης 
προσωπικού, επεξεργάζεται και καταρτίζει σχέδια νόμων και 
κανονιστικών πράξεων που αφορούν το ανθρώπινο δυναμι¬ 
κό. 

β. Τμήμα Σχεδίασης Συστημάτων Εκπαίδευσης και Επιμόρ¬ 
φωσης 

Μελετά και εισηγείται επί της πολιτικής που αφορά την εκ¬ 
παίδευση των στρατευμένων, την επιμόρφωση και εξειδίκευ- 
ση των στελεχών, τις μεταπτυχιακές σπουδές στρατιωτικού 
και πολιτικού προσωπικού καθώς και τις Στρατιωτικές Σχο¬ 
λές. 

γ. Τμήμα Στρατιωτικού Προσωπικού 
Μελετά και εισηγείται την πολιτική χρησιμοποίησης, εξέλι¬ 
ξης και προγραμματισμού των τοποθετήσεων και μεταθέσε¬ 
ων του στρατιωτικού προσωπικού. Επίσης μελετά και ειση- 
γείταιτην πολιτική σε θέματα αποστράτων στρατιωτικών 
δ. Τμήμα Πολιτικού Προσωπικού 

Μελετά και σχεδιάζει σχετικά με τη χρησιμοποίηση του πο¬ 
λιτικού προσωπικού και συστήματα σχέσεων πολιτικού και 
στρατιωτικού προσωπικού. 
ε. Τμήμα Στρατολογικής Πολιτικής 

Μελετά και εισηγείται επί της πολιτικής που αφορά την 
στρατολογία και την επιλογή γιατους τρεις Κλάδους. 

Αρθρο 7 

Διεύθυνση Αμυντικού Σχεδιασμού, Προγραμματισμού και 
Προϋπολογισμού (ΔΑΣΠΠ) 

1. Είναι ο επιτελικός φορέας του ΕΠΥΕΘΑ ο οποίος χειρί¬ 
ζεται θέματα σχεδίασης και προγραμματισμού των εξοπλι¬ 
σμών, σχεδίασης προϋπολογισμού ΥΠΕΘΑ και παρακολού¬ 
θησης εκτέλεσής του, κοστολόγησης και υποδομής. 

2. Η ΔΑΣΠΠ αποτελείται από τρία (3) Τμήματα 

α. Τμήμα Αμυντικής Σχεδίασης και Προγραμματισμού 

(1) Μελετά και εισηγείται σχετικά με την μακροπρόθεσμη 
σχεδίαση, τον μεσοπρόθεσμο προγραμματισμό, τη χρημα¬ 
τοδότηση της αμυντικής σχεδίασης και τα εξοπλισπκά προ¬ 
γράμματα. 

(2) Επεξεργάζεται τις προτάσεις των ΓΕ και λαμβάνοντας 
υπόψη τις θέσεις τους, συντάσσει ή αναθεωρεί το Ενιαίο Με¬ 
σοπρόθεσμο Πρόγραμμα Ανάπτυξης και Εκσυγχρονισμού 
(ΕΜΠΑΕ). 

(3) Συντάσσει την ετήσια έκθεση για ενημέρωση της Βου¬ 
λής σχετικά με τις κυριότερες δραστηριότητες των Ενόπλων 
Δυνάμεων, τα κύρια εξοπλιστικά προγράμματα, τις αμυντι- 
κές δαπάνες και τις προοπτικές. 

β. Τμήμα Προϋπολογισμού ΥΠΕΘΑ και Κοστολόγησης 

(1) Προετοιμάζει τις κατευθύνσεις του ΥΕΘΑ προς τους 
φορείς του ΥΠΕΘΑ και με βάση τις απόψεις τους καταρτίζει 
τον ετήσιο προϋπολογισμό του ΥΠΕΘΑ και παρακολουθεί 
την εκτέλεσή του. 

(2) Ασχολείται με θέματα κοστολόγησης δαπανών, μελετά 
και εισηγείται σχετικά με μεθόδους και διαδικασίες κοστολό¬ 
γησης. 

γ. Τμήμα Υποδομής 

(1) Μελετά και εισηγείται σχετικά με την εθνική και συμμα¬ 
χική υποδομή. 

(2) Καταρτίζει το Πρόγραμμα Δημόσιων Επενδύσεων (ΠΔΕ) 
του ΥΠΕΘΑ με βάση τις απαιτήσεις των φορέων του ΥΠΕΘΑ. 

Αρθρο 8 

Διεύθυνση Οικονομικού (ΔΟΙ) 

1. Είναι ο επιτελικός φορέας του ΕΠΥΕΘΑ ο οποίος χειρί¬ 
ζεται θέματα προϋπολογισμού ΕΠΥΕΘΑ, μελετά και ελέγχει 
θέματα δαπανών, αποδοχών, αποζημιώσεων και καταρτίζει 
τα σχετικά σχέδια νόμων και κανονιστικών πράξεων που α¬ 
φορούν το ΥΠΕΘΑ και τα εποπτευόμενα από αυτό ΝΠΔΔ, 

2. Η ΔΟΙ αποτελείται από τρία (3) Τμήματα και ένα ανεξάρ¬ 
τητο Γραφείο. 

α. Τμήμα Προϋπολογισμού ΕΠΥΕΘΑ 

(1) Καταρτίζει τον ετήσιο προϋπολογισμό του ΕΠΥΕΘΑ με 
βάση τις απόψεις των φορέων του και παρακολουθεί την ε¬ 
κτέλεσή του. 

(2) Μελετά και ελέγχει θέματα δαπανών ΥΠΕΘΑ 
β. Τμήμα Παροχών 

Μελετά και εισηγείται θέματα παροχών και συντάξεων του 
Στρατιωτικού και Πολιτικού Προσωπικού του ΥΠΕΘΑ. 
γ. Τμήμα Νομοθετημάτων και ΝΠΔΔ 
Καταρτίζει τα σχετικά σχέδια νόμων και κανονιστικών πρά¬ 
ξεων οικονομικού και λογιστικού περιεχομένου που αφορούν 
το ΥΠΕΘΑ και συντονίζει τα σχέδια αντίστοιχου περιεχομέ¬ 
νου που αφορούν τα εποπτευόμενα από αυτό ΝΠΔΔ και 
ΝΠΙΔ, όταν αναφέρονται σε δύο ή περισσότερα Γενικά Επι¬ 
τελεία. 

δ. Γ ραφείο Ειδικής Οικονομικής Διαχείρισης 
Διαχειρίζεται το κονδύλιο ειδικών εξόδων του ΕΠΥΕΘΑ 
σύμφωνα με την ισχύουσα διαδικασία. 

Αρθρο 9 

Διεύθυνση Στρατηγικών Μελετών (ΔΣΜ) 

1 Είναι ο επιτελικός φορέας που υποβοηθεί τον Υπουργό 


στη διαμόρφωση της κατάλληλης στρατηγικής για την υπο¬ 
στήριξη της εκάστοτε υιοθετημένης από το ΚΥΣΕΑ αμυντι¬ 
κής πολιτικής. 

2. Η ΔΣΜ περιλαμβάνει δύο (2) Τμήματα 
α. Τμήμα Στρατηγικών Πληροφοριών 

(1) Επεξεργάζεται και αξιολογείστρατηγικέςπληροφορίες 
που αφορούν το διεθνές περιβάλλον και ειδικότερα εθνικού 
ενδιαφέροντος γεωγραφικές περιοχές. 

(2) Παρακολουθεί και αναλύει γεγονότα τα οποία ενδέχε¬ 
ται να οδηγήσουν σε κρίσεις και χειρίζεται θέματα σχετικά με 
ψυχολογικές δραστηριότητες. 

β. Τμήμα Στρατηγικής και Μελετών 

(1) Προσδιορίζει τους αντικειμενικούς σκοπούς και τις α¬ 
παιτήσεις , προβαίνει σε εκτιμήσεις, σχεδιάζει, προγραμμα¬ 
τίζει, αναλύει και εισηγείται σχετικά με την εθνική στρατηγι¬ 
κή. 

(2) Εκπονεί στρατηγικές μελέτες που συμβάλλουν στη δια¬ 
μόρφωση της πολιτικής επίτης Εθνικής Αμυνας. 

(3) Συνεργάζεται με εθνικούς φορείςπου χειρίζονται θέμα¬ 
τα διαμόρφωσης στρατηγικής των τομέων το υς καθώς κα ι με 
διεθνή ινστιτούτα στρατηγικών μελετών. 

Αρθρο 10 

Διεύθυνση Διεθνών Σχέσεων (ΔΔΣ) 

1. Είναι ο επιτελικός φορέας για τα θέματα διεθνών σχέσε¬ 
ων και αμυντικής συνεργασίας. 

2, Η ΔΔΣ περιλαμβάνει τρία (3) Τμήματα και ένα ανεξάρτη¬ 
το Γραφείο. 

α. Τμήμα Διεθνών Οργανισμών 

(1) Είναι αρμόδιο για θέματα ΝΑΤΟ, Δυτικοευρωπαϊκής Ε¬ 
νωσης και Ευρωπαϊκής Ενωσης. 

(2) Είναι αρμόδιο για θέματα υλοποίησης αποφάσεων της 
Γενικής Συνέλευσης του Συμβουλίου Ασφάλειας Συνεργα¬ 
σίας στην Ευρώπη. 

β. Τμήμα Διμερών Αμυντικών Συνεργασιών I 
Είναι αρμόδιο για θέματα αμυντικής συνεργασίας και σχέ¬ 
σεων με χώρες της Δυτικής. Κεντρικής και Ανατολικής Ευ¬ 
ρώπης καθώς και χώρες Βόρειας Αμερικής, 
γ. Τμήμα Διμερών Αμυντικών Συνεργασιών II 
Είναι αρμόδιο για θέματα αμυντικής συνεργασίας και σχέ¬ 
σεων με χώρες του Βαλκανίων, της Ανατολικής Μεσογείου 
καθώς και με λοιπές χώρες, 
δ. Γραφείο Διεθνούς Δικαίου 

(1) Παρέχει την αναγκαία υποστήριξη από πλευράς διε¬ 
θνούς δικαίου, για την καλύτερη δυνατή στοιχειοθέτηση και 
προβολή των εθνικών θέσεων. 

(2) Παρακολουθεί την εξέλιξη του διεθνούς δικαίου από τις 
διεθνείς συμβάσεις, τη νομολογία των διεθνών δικαστηρίων 
και την επιστήμη του διεθνούς δικαίου και διατυπώνει προτά¬ 
σεις για την καλύτερη δυνατή υποστήριξη των εθνικών θέσε¬ 
ων. 

Αρθρο 11 

Διεύθυνση Κοινωνικών Δραστηριοτήτων και 
Δημόσιων Σχέσεων (ΔΚΔΔΣ) 

1. Η Διεύθ υνση Κοινωνικών Δραστηριοτήτων και Δη μόσιων 
Σχέσεων χειρίζεται τα θέματα των δη μόσιων σχέσεων και των 
κοινωνικών δραστηριοτήτων του Υπουργείου, τα θέματα επι¬ 
κοινωνίας με το κοινό, καθώς και τα σχετικά με τη μέριμνα για 
το στράτευμα. 

2. Η Διεύθυνση Κοινωνικών Δραστηριοτήτων και Δημόσιων 
Σχέσεων αποτελείται από τέσσερα (4) Τμήματα 

α. Τ μήμα Πρωτοκόλλου 

Εχει την ευθύνη για την οργάνωση των εθιμοτυπικών δρα¬ 
στηριοτήτων. 

β. Τ μήμα Κοινωνικών Δραστηριοτήτων 

Παρακολουθεί και χειρίζεται πολιτιστικά θέματα που έχουν 

σχέση με το Υπουργείο, εισηγείται σε περιπτώσεις έκτακτης 
ανάγκης και έχει την ευθύνη του σχεδιασμού προσφοράς 
στο κοινωνικό σύνολο, 
γ. Τμήμα Μέριμνας Στρατεύματος 

Εισηγείται την πολιτική και παρακολουθεί θέματα σχετικά 
με την μορφωτική δραστηριότητα, την υγεία , την πρόνοια, 
τον αθλητισμό και το περιβάλλον. Επίσης μεριμνά για την πο¬ 
λιτιστική ζωή του στρατεύματος, 
δ. Τμήμα Ενημέρωσης 

Είναι αρμόδιο για θέματα επικοινωνίας του Υπουργείου, 
μέσων μαζικής ενημέρωσης, εκδόσεων και σχέσεων με τη 
Βουλή των Ελλήνων. 

Αρθρο 12 

Διεύθυνση Ερευνας και Τεχνολογίας (ΔΕΤ) 

1. Είναι ο εηιτελικός συμβουλευτικός και γνωμοδοτικός φο¬ 
ρέας του ΥΠΕΘΑ για θέματα έρευνας και τεχνολογίας . 

2. Η ΔΕΤ περιλαμβάνει τρία (3) Τμήματα 
α. Τμήμα Πληροφορικής 

Καθορίζει την πολιτική του ΥΠΕΘΑ σε θέματα πληροφορι¬ 
κής και μεριμνά για τη σχεδίαση και υλοποίηση της πληρο¬ 
φορικής σε όλες τις δραστηριότητες του ΕΠΥΕΘΑ, 
β. Τμήμα Ερευνητικών Κέντρων 

Είναι αρμόδιο για τον καθορισμό της πολιτικής γιατα Κέντρα 
Ερευνών τα οποία υπάγονται ή εποπτεύονται από το ΥΠ ΕΘΑ. 
γ. Τμήμα Μετεωρολογίας 

Χειρίζεται θέματα της Εθνικής Μετεωρολογικής Υπηρε¬ 
σίας που έχουν σχέση με το ΥΠΕΘΑ. Συνεργάζεται με διε¬ 
θνείς οργανισμούς μετεωρολογίας και παρακολουθεί τις ε¬ 
ξελίξεις στοντομέα αυτό. 

Αρθρο 13 
Νομική Υπηρεσία 
Η Νομική Υπηρεσία : 

1. Συνεργάζεται με τις Διευθύνσεις του ΕΠΥΕΘΑ για τη νο- 
μοτεχνική επεξεργασία των Νομοσχεδίων, Προεδρικών δια¬ 
ταγμάτων , Υπουργικών Αποφάσεων και άλλων διοικητικών 
πράξεων κανονιστικού χαρακτήρα , που αφορούν τουλάχι¬ 
στον σε δύο Κλάδους των Ενόπλων Δυνάμεων, παρακολου¬ 
θώντας παράλληλα τα σχέδια νόμων του ΥΠΕΘΑ από την 
προώθηση τους στη Βουλή των Ελλήνων μέχρι και την ψήφι¬ 
σή τους από την Εθνική Αντιπροσωπεία. 

2. Γνωμοδοτεί για νομικά ζητήματα , που προκύπτουν στο 
ΕΠΥΕΘΑ. 

3. Συντονίζει τα νομοθετικά μέτρα, που αφορούν το ΥΠΕΘΑ. 

Αρθρο 14 

Διεύθυνση Εφέδρων Πολεμιστών, Αγωνιστών, 
Θυμάτων και Αναπήρων (ΔΕΠΑΘΑ) 

Είναι αρμόδια για την εφαρμογή της νομοθεσίας της σχετι¬ 
κής με τους αναπήρους πολέμου και ειρηνικής περιόδου, τα 
θύματα πολέμου-ειρηνικής περιόδου, τους εφέδρους πολε¬ 
μιστές και αγωνιστές της Εθνικής Αντίστασης, τους Εφέ¬ 
δρους Αξιωματικούς, εκτός από τη νομοθεσία που ρυθμίζει 
θέματα συνταξιοδότησης. 

Αρθρο 15 

Τμήμα Οικονομικών Επιθεωρήσεων (ΤΟΕ) 

Το Τμήμα Οικονομικών Επιθεωρήσεων: 
α. Ενεργεί ως όργανο οικονομικής επιθεώρησης του Υ¬ 
πουργού Εθνικής Αμυνας , ύστερα από ειδική διαταγή που 
εκδίδεται κάθε φορά, για έκτακτες μη προγραμματισμένες 
οικονομικές επιθεωρήσεις, για την κανονική λειτουργία οποι¬ 
οσδήποτε διαχείρισηςτων Ενόπλων Δυνάμεων καθώς και για 
ειδικές επιθεωρήσεις. Οι επιθεωρήσεις αυτές πραγματοποι¬ 
ούνται επιπλέον και δεν έχουν σχέση με τους κατά Γ ενικό Ε¬ 
πιτελείο προβλεπομένους με βάση τις κείμενες διατάξεις οι¬ 
κονομικούς ελέγχους και επιθεωρήσεις. 


β. Εισηγείται στον Υπουργό Εθνικής Αμυνας για θέματα 
βελτίωσης και συντονισμού του συστήματος λειτουργίας και 
ελέγχου των οικονομικών διαχειρίσεων των Ενόπλων Δυνά¬ 
μεων . 

Αρθρο 16 

Γ ραφείο Γ ενικού Διευθυντή 

1. Αποτελεί Ανεξάρτητο Γ ραφείο που υπάγεται απευθείας 
στο Γενικό Διευθυντή. 

2. Εποπτεύει την καλή λειτουργία της Γραμματείας και της 
Μονάδας Υποστήριξης του ΕΠΥΕΘΑ λαμβάνοντας υπόψη τις 
ισχύουσες διαταγές και τις οδηγίες του Γενικού Διευθυντή. 

3. Στο Γραφείο Γ ενικού Διευθυντή υπάγονται απευθείας : 
α) Η Γραμματεία 

β) Η Μονάδα Υποστήριξης 

Αρθρο 17 
Γραμματεία 

1. Είναι αρμόδια για θέματα προσωπικού , ασφάλειας, τή¬ 
ρησης και διακίνησης της αλληλογραφίας σύμφωνα με τους 
ισχύοντες κανονισμούς. 

2. Η Γραμματεία αποτελείται από τέσσερα (4) Τμήματα 
α. Τ μήμα Προσωπικού 

Χειρίζεται θέματα διοικηπκά, τοποθετήσεων και μεταβο¬ 
λών του Στρατιωτικού και Πολιτικού Προσωπικού, 
β. Τμήμα Αλληλογραφίας 

Χειρίζεται θέματα διεκπεραίωσης - διακίνησης της αλληλο¬ 
γραφίας, τήρησης αρχείου παρελθούσης χρήσης, σχεδία¬ 
σης και εκτυπώσεων, 
γ. Τ μήμα Ασφαλείας 

Χειρίζεται θέματα ασφάλειας και Υπαρχείου ΕΤΝΑ 
δ. Τμήμα Μεταφραστικό 

Είναι αρμόδιο για τη μετάφραση κειμένων από την Ελληνι¬ 
κή στην Αγγλική, Γαλλική και Γερμανική γλώσσα και αντί¬ 
στροφα. 

Αρθρο 18 

Υποστήριξη ΕΠΥΕΘΑ 

Στο Γραφείο Γ ενικού Διευθυντή υπάγεται η Μονάδα Υπο¬ 
στήριξης του ΕΠΥΕΘΑ, η οποία είναι αρμόδια για όλα τα θέ¬ 
ματα υποστήριξης και Διοικητικής Μέριμνας του Επιτελείου. 

ΚΕΦΑΛΑΙΟ Γ ΜΕΤΑΒΑΤΙΚΕΣ-ΤΕΛΙΚΕΣ ΔΙΑΤΑΞΕΙΣ 

Αρθρο 19 

Από της ενάρξεως ισχύος του παρόντος και για χρονικό 
διάστημα μή δυνάμενο να υπερβεί την τριετία οι θέσεις του 
Γενικού Διευθυντού, του Αναπληρωτού Γενικού Διευθυντού 
και των Διευθυντών των Διευθύνσεων Διεθνών Σχέσεων, 
Στρατηγικών Μελετών και Κοινωνικών Δραστηριοτήτων και 
Δημοσίων Σχέσεων δύνανται ναπληρούνται και εξαποστρά- 
των, εχόντωνταπροβλεπόμενα από τις οικείες διατάξεις του 
παρόντος προσόντα. 

Αρθρο 20 

Εναρξης Ισχύος - Καταργούμενες Διατάξεις 

1 . Απότηνισχύτουπαρόντοςκαταργείταιτο ΠΔ 393/95 και 
το ΠΔ 369/1969 

2. Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπου ργό Εθνικής Αμυνας αναθέτου με τη δημόσιε υση 
και εκτέλεση του παρόντος διατάγματος. 

Αθήνα, 28 Μαΐου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝ ΤΙ Ν ΟΣ ΣΤΕΦΑΝΟ ΠΟΥΛΟΣ 

